Α.Ο. Αστέρας Πετριτή

Ο **Αθλητικός Όμιλος Αστήρ Πετριτή** είναι ελληνικό ποδοσφαιρικό σωματείο το οποίο εδρεύει στον Πετριτή Κέρκυρας. Ιδρύθηκε στις  7 Σεπτεμβρίου 1981, και αναγνωρίστηκε επισημά απο το πρωτοδικείο Κέρκυρας τις 10 Δεκέμβριου 1981. Τα χρώματα του είναι μπλε και κόκκινο. Είναι μέλος της Ε.Π.Ο. και της Ε.Π.Σ. Κέρκυρας.

## Ιστορία
Το 1986 κατέκτησε το πρωτάθλημα της Γ΄ Κατηγορία και ανέβηκε στην Β΄ Κατηγορία. Το 1988 κατέκτησε το πρωτάθλημα Β΄ Κατηγορίας και ανέβηκε στην Α΄ κατηγορία. Το 1991 υποβιβάστηκε στην Β΄ κατηγορία, όπου αγωνίστηκε τα επόμενα χρόνια.

Το 1994 ο Αστέρας συγχωνεύεται με την ομάδα του Κεραυνού Αγίου Νικολάου, η οποία κράτησε δυο χρόνια. Την σεζόν 1996–97 επιχείρησε την ανασύνταξη του ξεκινώντας από την Γ΄ κατηγορία οπού και ανεβαίνει άμεσα. Την σεζόν 1997–98 αγωνίστηκε στην Β΄ κατηγορία, άλλα υποβιβάζεται έχοντας βαριά τιμωρία της έδρας του και πολλές τιμωρίες ποδοσφαιριστών. Το καλοκαίρι του 1998 υπήρξε ολοκληρωτική ανανέωσή τόσο σε διοικητικό όσο και σε αγωνιστικό επίπεδο βάζοντας γερές βάσεις για το μέλλον.

Την σεζόν 2001–02 καταφέρνει την άνοδο στην Β΄ κατηγορία. Ο υποβιβασμός ήταν άμεσος την σεζόν 2002–03. Το 2004 έρχεται η κατάκτηση του Πρωταθλήματος Γ΄ κατηγορίας. Το 2006 κατακτά το Πρωταθλήματος Β΄ κατηγορίας. Στην Α1 αγωνίστηκε για 10 χρόνια. Την σεζόν 2014–15 ο Αστέρας έφτασε στον τελικό κυπέλλου όπου και ηττήθηκε από τον Ο.Φ.Α.Μ. με σκορ 2-1.

Την σεζόν 2015–16 κατέκτησε το Πρωτάθλημα Ε.Π.Σ. Κέρκυρας και συμμετείχε στο ειδικό πρωτάθλημα μπαράζ για τον προβιβασμό στην Γ΄ Εθνική. Συμμετείχε στον 3ο όμιλο τερματίζοντας στην δεύτερη θέση κερδίζοντας την άνοδο στις Εθνικές επαγγελματικές κατηγορίες και ταυτόχρονα γίνεται η πρώτη ομάδα από χωριό που καταφέρνει να ανεβαίνει στην Γ΄ Εθνική. Την σεζόν 2016–17 αγωνίστηκε στον δεύτερο όμιλο της Γ΄ Εθνικής αντιμετωπίζοντας ομάδες πρωτεύουσες νομών, καθώς και ομάδες με μεγάλη ιστορία στο ελληνικό ποδόσφαιρο. Δεν τα κατάφερε και ο υποβιβασμός ήταν άμεσος. Την ίδια σεζόν, ηττάται για τον θεσμό του Σούπερ Καπ από την ομάδα του Κρόνου Αργυράδων με σκορ 3-1. 

Την επόμενη σεζόν (2017–18) τερμάτισε στην 4η θέση, ενώ την σεζόν 2018–19 δεν κατάφερε να διεκδικήσει μέχρι τέλους την κατάκτηση του πρωταθλήματος καθώς μια αγωνιστική πριν το φινάλε ο Αστέρας ήρθε ισόπαλος εκτός έδρας με την ομάδα του Οδυσσέα Αυλιωτών (0-0) και έτσι η ομάδα του Θιναλιακού που προπορευόταν με δύο βαθμούς στέφτηκε και μαθηματικά πρωταθλήτρια. Οι δυο ομάδες συναντήθηκαν εκ νέου στον τελικό κυπέλλου Κέρκυρας όπου ο Αστέρας ηττήθηκε με σκορ 3-0. Την σεζόν 2019–20 ήρθε η κατάκτηση του Σούπερ Καπ της Ε.Π.Σ. Κέρκυρας νικώντας την ομάδα του Θιναλιακού Αχαράβης με σκορ 2-1. Εκείνη την περίοδο το πρωτάθλημα διακόπηκε (λόγω της πανδημίας Covid-19) τέσσερις αγωνιστικές πριν το τέλος, όντας δυο βαθμούς πίσω από την πρωτοπόρο ομάδα του Ο.Φ.Α.Μ., την οποία θα φιλοξενούσε στον Πετριτή την αμέσως επόμενη αγωνιστική. Την σεζόν 2020–21 ενώ είχαν γίνει 3 αγωνιστικές το πρωτάθλημα διακόπτεται εκ νέου, λόγω της πανδημίας.

Την σεζόν 2021–22 ο Αστέρας κατακτά το Πρωτάθλημα Κέρκυρας και ταυτόχρονα την συμμετοχή του στους αγώνες μπαράζ για την άνοδο στην Γ΄ Εθνική κατηγορία. Παράλληλα κέρδισε το Κύπελλο της Ε.Π.Σ. Κέρκυρας κάνοντας το Νταμπλ, νικώντας την ομάδα του Θιναλιακού με σκορ 1-2. Στους αγώνες μπαράζ ανόδου για την Γ΄ Εθνική κατηγορία ο Αστέρας τερματίζει στην πρώτη θέση του 3ου ομίλου όπου εκτός από την άνοδο του απονεμήθηκε και το τρόπαιο του Πρωταθλητή του "Ειδικού Πρωταθλήματος μπαράζ 3ου ομίλου". Ο Αστέρας την ίδια χρονιά κατακτά το Σούπερ Καπ νικώντας την ομάδα του Θιναλιακού με σκορ 4-0, κάνοντας το Τρεμπλ.

Την σεζόν 2022–23 ο Αστέρας αγωνίστηκε στο πολύ δύσκολο πρωτάθλημα της Γ΄ Εθνικής όπου τερμάτισε στην 7η θέση και κατάφερε αυτή την φορά να παραμείνει στην κατηγορία. Αντιμετώπισε ιστορικές ομάδες της Ελλάδας όπου έκανε εντυπωσιακές νίκες απέναντι σε ομάδες όπως ο Πανελευσινιακός και ο Βύζας Μεγάρων. Για το κύπελλο Ελλάδος αποκλείστηκε στην δεύτερη φάση από την ομάδα του Απόλλων Παραλιμνίου στην διαδικασία των πέναλτι. Παράλληλα, κατακτά το κύπελλο νικώντας την ομάδα της Λευκίμμης στην διαδικασία των πέναλτι με σκορ 2-4 (κανονική διάρκεια 1-1). Για το Κύπελλο Ελλάδος στην πρώτη φάση απέκλεισε την ομάδα της Καστοριάς με σκορ 2-0 και στην συνέχεια αποκλείστηκε από τον Α.Ο. Χανιώτη με σκορ 2-3. Παράλληλα την ίδια σεζόν κατακτά το Σούπερ Καπ νικώντας την ομάδα του Θιναλιακού με σκορ 2-1.

Την σεζόν 2023–24 κέρδισε την παραμονή του στην Γ΄ Εθνική την τελευταία αγωνιστική όπου κέρδισε με ανατροπή εκτός έδρας στην Πτολεμαΐδα τον Εορδαϊκό με σκορ 1-2, βάζοντας και τα δύο γκολ στις καθυστερήσεις αναγκάζοντας την ομάδα της Πτολεμαΐδας σε υποβιβασμό. Ο Αστέρας τερμάτισε στην 11η θέση ανάμεσα σε 18 ομάδες. Την σεζόν 2024–25 ο Αστέρας αναγκάστηκε να αποχωρήσει από το πρωτάθλημα της Γ΄ Εθνικής με το τέλος του πρώτου γύρου, λόγω οικονομικών προβλημάτων, επιστρέφοντας έτσι στα τοπικά πρωταθλήματα. Στα τέσσερα χρονιά που αγωνίστηκε ο Αστέρας στην Γ΄ Εθνική σημείωσε μεγάλες νίκες απέναντι σε ιστορικές ομάδες του Ελληνικού ποδοσφαίρου που έχουν αγωνιστεί και στην Α΄ Εθνική όπως Πιερικό, Ολυμπιακό Βόλου, Τρίκαλα, Καστοριά, Χαλκίδα, Πανελευσινιακό και Βύζα Μεγάρων.

## Τίτλοι
* **Α1 κατηγορία [[Ένωση Ποδοσφαιρικών Σωματείων Κέρκυρας|ΕΠΣ Κέρκυρας]]**
** Πρωταθλητής (2): 2015–16, 2021–22
* **Α´ κατηγορία [[Ένωση Ποδοσφαιρικών Σωματείων Κέρκυρας|ΕΠΣ Κέρκυρας]]**
** Πρωταθλητής (2): 1987–88, 2005–06
* **Β´ κατηγορία [[Ένωση Ποδοσφαιρικών Σωματείων Κέρκυρας|ΕΠΣ Κέρκυρας]]**
** Πρωταθλητής (2): 1985–86, 2003–04
* **Κύπελλο [[Ένωση Ποδοσφαιρικών Σωματείων Κέρκυρας|ΕΠΣ Κέρκυρας]]**
** Κυπελλούχος (2): 2021–22, 2022–23
* **Σούπερ Καπ [[Ένωση Ποδοσφαιρικών Σωματείων Κέρκυρας|ΕΠΣ Κέρκυρας]]**
** Κυπελλούχος (3): 2019, 2022, 2023

## Διαδρομή στις εθνικές κατηγορίες

## Παραπομπές


Κατηγορία:Αθλητικοί σύλλογοι Κέρκυρας
Κατηγορία:Ιδρύσεις αθλητικών συλλόγων το 1981
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1981